Մարտին Դեմիչելիս

Մարտին Դեմիչելիս (իսպ.՝ Martín Gastón Demichelis, դեկտեմբերի 20, 1980(1980-12-20)[…], Կորդովա, Արգենտինա), նախկին արգենտինացի ֆուտբոլիստ։ Խաղում էր կենտրոնական պաշտպանի և հենակետային կիսապաշտպանի դիրքում։
Կարիերայի մեծ մասն անցկացրել է Բավարիայում՝ հաղթելով 11 տիտղոս։ Հանդես է եկել նաև Ռիվեր Փլեյթում, իսպանական Էսպանյոլում և Մալագայում, ինչպես նաև Մանչեսթեր Սիթիում։
Դեմիչելիսը Արգենտինայի ազգային հավաքականի կազմում անցկացրել է 51 խաղ՝ մասնակցելով 2010 և 2014 թվականների աշխարհի առաջնություններին։


== Ակումբային կարիերա ==


=== Ռիվեր Փլեյթ ===
Դեմիչելիսը Ռիվեր Փլեյթի ակադեմիային միացել է 1998 թվականին։ Ակումբի հիմնական կազմում իր դեբյուտը նշել է 2001 թվականի սեպտեմբերի 2-ին՝ Էստուդիանտեսի դեմ խաղում։ Ռիվեր Փլեյթի կազմում իր միակ գոլը խփել է Ռոսարիո Սենտրալի դեմ խաղում։


=== Բավարիա Մյունխեն ===
2003 թվականի ամռանը Դեմիչելիսը 4․5 միլիոն եվրոյի դիմաց տեղափոխվեց Բավարիա Մյունխեն։ Իր առաջին մրցաշրջանում նա անցկացրեց ընդամենը 14 խաղ առաջնությունում, քանի որ նա շատ վնասվածքներ էր ստանում, իսկ Բավարիան զբաղեցրեց 2-րդ հորիզոնականը։
Հաջորդ մրցաշրջանից Դեմիչելիսը դարձավ Բավարիայի հիմնական կազմի խաղացող և թիմի հետ 2 տարի անընդմեջ հաղթեց Բունդեսլիգան ու Գերմանիայի գավաթը՝ անցկացնելով 75 հանդիպում։
Նորանշանակ մարզիչ Օտմար Հիցֆելդի գլխավորությամբ Դեմիչելիսը սկսեց հանդես գալ կենտրոնական պաշտպանի դիրքում։ 2008-2009 մրցաշրջանում արգենտինացին դարձավ 4 գոլի հեղինակ 29 խաղերում, սակայն Բավարիան զիջեց չեմպիոնի տիտղոսը Վոլֆսբուրգին։ Այնուամենայնիվ, Դեմիչելիսը տարաձայնություններ ուներ Բավարիայի մարզիչ Լուի վան Գալի հետ և դուրս մնաց հիմնական կազմից։
2010 թվականի հոկտեմբերի 29-ին՝ Ֆրայբուրգի դեմ խաղը դարձավ Դեմիչելիսի վերջին հանդիպումներից մեկը Բավարիայի կազմում։


=== Մալագա / Ատլետիկո Մադրիդ ===
2010 թվականի դեկտեմբերին Դեմիչելիսը տեղափոխվեց Մալագա։ Լա Լիգայում իր դեբյուտը նշեց 2011 թվականի հունվարի 8-ին՝ Ատլետիկ Բիլբաոյի դեմ խաղում՝ այդ խաղում նաև դառնալով գոլի հեղինակ։
Մալագայի կազմում իր 4 ամիսների ընթացքում Դեմիչելիսը 2 անգամ հեռացվեց խաղադաշտից, սակայն մասնակցեց բոլոր մնացած խաղերին, իսկ Մալագան զբաղեցրեց 4-րդ հորիզոնականը։ 2012 թվականի օգոստոսի 22-ին՝ Պանատինաիկոսի դեմ խաղում Դեմիչելիսը խփեց Մալագայի պատմության առաջին գոլը Չեմպիոնների Լիգայում։
2013 թվականի հուլիսի 11-ին Դեմիչելիսը 1 տարվա պայմանագիր կնքեց Ատլետիկո Մադրիդի հետ։ Նա ակումբում անցկացրեց 2 ամիս, սակայն չանցկացրեց ոչ մի հանդիպում։ Դեկտեմբերին արգենտինացին դատի տվեց ակումբին՝ 400․000 եվրո չվճարված աշխատավարձի համար։


=== Մանչեսթեր Սիթի ===
2013 թվականի սեպտեմբերի 1-ին Դեմիչելիսը 2 տարվա պայմանագիր կնքեց Մանչեսթեր Սիթիի հետ։ Ակումբը նրա համար վճարեց 4․2 միլիոն եվրո։
2013 թվականի հոկտեմբերի 27-ին՝ Չելսիի դեմ խաղում Դեմիչելիսը իր դեբյուտը նշեց Մանչեսթեր Սիթիի կազմում։ 2014 թվականի մարտի 22-ին՝ Ֆուլհեմի դեմ խաղում Դեմիչելիսը խփեց իր առաջին գոլը Մանչեսթեր Սիթիի կազմում։ Արգենտինացու օգնությամբ Մանչեսթեր Սիթին հաղթեց Պրեմիեր Լիգան, իսկ Դեմիչելիսը վերադարձավ ազգային հավաքական։
2015 թվականի մարտի 12-ին Դեմիչելիսը երկարաձգեց իր պայմանագիրը ակումբի հետ մինչև 2016 թվականի հունիս։
2016 թվականի հունիսի 10-ին Դեմիչելիսը ստացավ ազատ գործակալի կարգավիճակ։


=== Էսպանյոլ ===
2016 թվականի օգոստոսի 10-ին՝ 36 տարեկան հասակում Դեմիչելիսը 1 տարվա պայմանագիր կնքեց Էսպանյոլի հետ։ Այնուամենայնիվ, 2017 թվականի հունվարի 10-ին՝ ընդամենը 2 խաղ անցկացնելուց հետո Դեմիչելիսը հեռացվեց։


=== Վերադարձ Մալագա ===
2017 թվականի հունվարի 17-ին Դեմիչելիսը 5 ամսվա պայմանագիր կնքեց Մալագայի հետ։ Մայիսի 15-ին արգենտինացին հայտարարեց պրոֆեսիոնալ ֆուտբոլիստի կարիերան ավարտելու մասին։


== Միջազգային կարիերա ==
Դեմիչելիսը առաջին անգամ Արգենտինայի ազգային հավաքական է հրավիրվել 2005 թվականին։ Այդ տարի նա նաև մասնակվեց Կոնֆեդերացիաների գավաթին, սակայն այդպես էլ ոչ մի խաղի չմասնակցեց։
2007 թվականի սեպտեմբերի 11-ին՝ Ավստրալիայի դեմ ընկերական խաղում Դեմիչելիսը խփեց իր առաջին գոլը Արգենտինայի հավաքականի կազմում։
2010 թվականի աշխարհի առաջնությանը Դեմիչելիսը մասնակցեց Արգենտինայի հավաքականի բոլոր խաղերին, իսկ Արգենտինան հասավ քառորդ եզրափակիչ։ Հունիսի 22-ին նա խփեց առաջին գոլը Հունաստանի դեմ խաղում։
2011 թվականի նոյեմբերին Դեմիչելիսը կորցրեց իր դիրքը Արգենտինայի հավաքականի հիմնական կազմում՝ աշխարհի առաջնության որակավորման փուլի Բոլիվիայի դեմ խաղից հետո։ 2․5 տարվա բացակայությունից հետո Դեմիչելիսը որակավորվեց Արգենտինայի՝ 2014 թվականի աշխարհի առաջնության կազմում։ Իր դեբյուտը առաջնությունում նշեց հուլիսի 5-ին՝ Բելգիայի դեմ խաղում։


== Կարիերայի վիճակագրություն ==


=== Ակումբային վիճակագրություն ===


=== Միջազգային վիճակագրություն ===


=== Միջազգային գոլեր ===


== Նվաճումներ ==


=== Ակումբային ===
Ռիվեր ՓլեյթԱրգենտինայի առաջնություն. Կլաուզուրա 2002, Կլաուզուրա 2003Բավարիա ՄյունխենԲունդեսլիգա․ 2004–05, 2005–06, 2007–08, 2009–10
Գերմանիայի գավաթ․ 2004–05, 2005–06, 2007–08, 2009–10
Գերմանիայի Լիգայի գավաթ․ 2004, 2007
Գերմանիայի սուպերգավաթ․ 2010
ՈՒԵՖԱ Չեմպիոնների Լիգա․ երկրորդ տեղ․ 2009–10Մանչեսթեր ՍիթիՊրեմիեր Լիգա․ 2013–14
Անգլիայի Լիգայի գավաթ․ 2013–14, 2015–16


=== Միջազգային ===
ԱրգենտինաՖԻՖԱ աշխարհի առաջնություն․ երկրորդ տեղ․ 2014
ՖԻՖԱ Կոնֆեդերացիաների գավաթ․ երկրորդ տեղ․ 2005
Կոպա Ամերիկա․ երկրորդ տեղ․ 2015


== Ծանոթագրություններ ==


== Արտաքին հղումներ ==
Դեմիչելիսը transfermarkt-ում
Դեմիչելիսը soccerbase.com-ում
Դեմիչելիսը WhoScored.com կայքում
Դեմիչելիսը ՖԻՖԱ-ի պաշտոնական կայքում Archived 2018-01-01 at the Wayback Machine.